સોશિયલ મીડિયા અને ઈન્ટરનેટના વધારે પડતા ઉપયોગથી હતાશા આવી શકે છે. સમય જતા ચીડિયાપણું અને અસ્વસ્થ્યતા પણ થઇ શકે છે. જો તમે ડિજિટલ ડિપ્રેશનના શિકાર છો તો તમારે થોડું સામાજિક બનવાની જરૂર છે. માણસો સાથે સંપર્ક અને વાતચીતથી તમારું ડિપ્રેશન દૂર થઇ શકે છે. ફેસબુક પરના મિત્ર અને વાસ્તવિક મિત્ર વચ્ચે બહુ જ અંતર હોય છે. ડિપ્રેશનમાંથી દૂર આવવા માટે વાસ્તવિક મિત્ર જેવી મદદ કરી શકે એવી મદદ ફેસબુક મિત્ર ન કરી શકે. સોશિયલ મેડિયાની માયાજાળમાંથી બહાર આવી મિત્ર, કુટુંબ અને સમાજને સમય આપવો એ સાચું જીવન છે.